**Μ.Κριθαρίδης: Με ν-τροπολογίες της τελευταίας στιγμής η Κυβέρνηση ξεπουλά ΛΑΡΚΟ-ΔΕΔΔΗΕ-ΔΕΠΑ**

Η Κυβέρνηση του κ. Μητσοτάκη με ν-τροπολογίες της τελευταίας στιγμής προχωρά στο ξεπούλημα της εμβληματικής ΛΑΡΚΟ, αλλά και της ΔΕΔΔΗΕ και της ΔΕΠΑ. Ο μνημονιακός οδοστρωτήρας δεν θα αφήσει απέξω ούτε τις τελευταίες εναπομείνασες, ζωτικής σημασίας δημόσιες επιχειρήσεις, για χάρη της τρόικας και της ολιγαρχίας δίχως σύνορα.

Με διαδικασίες εξπρές συνεχίζεται το ξεπούλημα του δημοσίου πλούτου που έχει μπει στο ΤΑΙΠΕΔ και έπειτα στο Υπερταμείο, χωρίς καμία πρόνοια και διασφάλιση για τους εργαζόμενους των επιχειρήσεων αλλά και καμία έγνοια για τους πόρους και τις πλουτοπαραγωγικές πηγές της χώρας. Αυτή την ανάπτυξη ονειρεύεται ο Πρωθυπουργός;

Την ανάπτυξη των παρασίτων της ολιγαρχίας σε βάρος του δημοσίου συμφέροντος; Τα ερωτήματα προφανώς είναι ρητορικά, άλλωστε ο κ. Χατζηδάκης που του έχει ανατεθεί για άλλη μια φορά το έργο του "ντίλερ", είναι γνωστός από τα παλιά για τις "μαγικές" εξυγιάνσεις του και τα ξεπουλήματα.

**Δήλωση Εκπροσώπου Τύπου ΜέΡΑ25 Μιχάλη Κριθαρίδη**